b'\n_START_ARTICLE_\nGrb Ob\xc4\x8dine Kidri\xc4\x8devo\n_START_PARAGRAPH_\nGrb Ob\xc4\x8dine Kidri\xc4\x8devo je bil sprejet z Odlokom o grbu in zastavi Ob\xc4\x8dine Kidri\xc4\x8devo, ki ga je ob\xc4\x8dinki svet sprejel 29. februarja 1996. Grb je izrisal Valt Jure\xc4\x8di\xc4\x8d iz podjetja Hereldika d.o.o. in Heraldica Slovenica._NEWLINE_Grb je upodobljen na \xc5\xa1\xc4\x8ditu, ki ima dve barvni polji, ki \xc5\xa1\xc4\x8dit vertikali delita na dve enaki polovici. Leva polovica je bele barve, na njej pa sta upodobljena dva lista divjega kostanja v zeleni barvi. Desna polovica je zelene barve, na njej pa je upodobljen list divjega kostanja v beli barvi. Peclja levih listov se dotikata vertikalne nami\xc5\xa1ljene \xc4\x8drte, ki deli \xc5\xa1\xc4\x8dit, pecelj desnega lista pa se dotika belega polja med pecljema zelenih listov. Listi so razdeljeni na pet krp. Grb je obrobljen z zlatim robom.'